Formidlingsprisen 2019 – skriftlig begrunnelse

Komiteen har bestått av Jan Frode Haugseth (NTNU) og Alexander Zlatanos-Ibsen (som er rådgiver for Høyres stortingsgruppe, og skribent på Minerva).

Formidlingsprisen for 2019 går til Arnfinn H. Midtbøen (ISF), som i 2019 har bidratt i

i Aftenposten, Dagbladet, Utrop, Dagsavisen, Tv2, Forskerforum, Khrono og Klassekampen.

Klasse er blant sosiologiens tidligste begrepskonstruksjoner, som fortsatt studeres iherdig. Samfunnet har endret seg på mange ulike måter siden fagets pionerer lanserte teorier om ulikhet og klasser. Det er ingen enkel oppgave å presentere funn fra dagens Norge som viser utviklingen, bredden og nyansene i grunnlaget for sosial ulikhet, men Midtbøen gjør dette helt utmerket i forskningsformidlinga av sin og andres forskning til norske lesere. Alene, og sammen med andre medforfattere, har han beskrevet ulike aspekter ved sosial lagdeling i dagens Norge, slik som etnisk bakgrunn, utdannelse, samt systematiske forskjeller i holdninger til dagens mest aktuelle og betente spørsmål. Han har vist blant annet at etterkommere av innvandrere er overrepresenterte i både de lavere og den høyere enden av statistikkene, og lansert forklaringer på hvorfor det er sånn. Han var også med på å nyansere fjorårets debatt om den norske eliten, med både egen forskning og med formidlingsbidrag (for ganske nøyaktig ett år siden). Prisen til Arnfinn H. Midtbøen utdeles dermed på grunnlag av flere ulike bidrag, for sosiologisk formidling av høy kvalitet i norsk offentlighet.